Tupolev

OAO Tupolev () on venäläinen lentokonesuunnittelutoimisto ja -valmistaja. Tupolevin lentokonesuunnittelutoimiston perustaminen liittyy vuonna 1918 perustetun TsAGI:n osaksi syyskuussa 1922 perustettuun komissioon kokonaan metallisen sotilaslentokoneen suunnittelemiseksi ja kehittämiseksi. Komission johtoon tuli lentokonesuunnittelija Andrei Tupolev (1888—1972). Tupolevin yrityksen päätoimipaikkoja ovat suunnittelutoimisto ja koetuotantotehdas Moskovassa, haaratoimipiste Moskovan alueen Tomilinossa ja koelentoasema Moskovan alueen Žukovskissa. Sillä on laaja kumppanuusverkosto. Yhtiössä työskentelee noin 12 000 henkeä. Useiden Tupolev-koneille sattuneiden onnettomuuksien myötä Suomessa Tupoleveja on leikkisästi kutsuttu nimellä ”Putolev”. ==Painopisteenä pommi- ja matkustajakoneet== Tupolevista tuli 1922 suunnittelutoimiston johtaja ja hän ohjasi joukkoa myöhemmin tunnetuksi tulleita suunnittelijoita (kuten Pavel Suhoi, Vladimir Mjasištšev). heidän suunnitelmiensa pohjalta valmistui TB-1-pommikone (eli ANT-4, Tupolevin nimikirjaimien mukaan). Pommikoneiden ohella toimisto suunnitteli sittemmin myös matkustajakoneita, myös Neuvostoliiton ensimmäisen suihkumatkustajakoneen, Tupolev Tu-104:n. Andrei Tupolevista tuli n jälkeen myös hänen poikansa Aleksei Tupolev (1925—2001) toimi yhtiön pääsuunnittelijana. Neuvostoliittolaisten lentokonesuunnittelutoimistojen, kuten Antonovin, Berievin, Mjasištševin, Mikojan-Gurevitšin (MiG), Iljušinin ja Jakovlevin piirissä Tupolev on erikoistunut nimenomaan raskaiden lentokoneiden, pommikoneiden ja siviilimatkustajakoneiden suunnitteluun ja valmistukseen. Tupolev on suunnitellut myös rahtikoneita, miehittämättömiä lentolaitteita ja tutkimus- ja kehitystyypin lentokoneita. Tunnetuimpiin Tupolevin siviililentokonetyyppeihin kuuluvat Tupolev Tu-134 ja Tupolev Tu-154, joita on runsaasti käytössä Venäjällä ja IVY:ssä. Yritys tuotti aikoinaan yli puolet aiemman Neuvostoliiton alueen maissa käytetyistä matkustajalentokoneista. Yhdysvaltain Boeing, Euroopan ranskalais- englantilainen Concorde-konsortio ja Neuvostoliitto pohtivat kaikki yliäänimatkustajakoneen rakentamista 1960-luvun alussa, muun muassa koska yliäänipommikoneista oli saatu kokemusta. Ranskalle ja Englannille hanke oli teknologisen osaamisen osoitus, Neuvostoliitolle eräs kilpailu kapitalismin kanssa. Boeing vetäytyi ensimmäisenä, koska koneen tuotannolle ja käytölle ei ollut taloudellisia perusteita. Tupolev Tu-144 valmistui ensimmäisenä, vuonna 1969. Sitä pidettiin Neuvostoliiton sisäisillä lennoilla pitkään, kunnes se vedettiin pois käytöstä. Ranskalais-brittiläinen Concorde valmistui hieman myöhemmin ja oli käytössä 2000-luvun alkuun. Viime aikoina valmistuksessa olleita Tupolevin lentokonemalleja ovat olleet muassa matkustajalentokoneet Tupolev Tu-204 ja Tupolev Tu-214. Yhtiön aiemmin valmistamia, Venäjällä yhä palveluskäytössä olevia pommikoneita ovat Tupolev Tu-95МС, Tupolev Tu-22М3, ja Tupolev Tu-160. ==Suomi ja Tupolevin lentokoneet== Toisen maailmansodan aikana Suomen ilmavoimilla oli käytössään muutamia sotasaaliiksi saatuja Tupolevin pommikoneita (DB- ja SB-koneita) ja lukuisia muita neuvostoliittolaisia tyyppejä. Suomen ja Neuvostoliiton bilateraalikaupan aikana tarjottiin neuvostoliittolaisia lentokoneita myös Finnairille, mutta lähinnä niiden suuren huoltotarpeen ja polttoainekulutuksen vuoksi Finnair pitäytyi yhdysvaltalaisen McDonnell Douglasin lentokoneissa. ==Tupolevin suunnittelemia konetyyppejä== *ANT-1, 1923 *ANT-2, 1924 *ANT-3 (R-3) "Tiedustelukone n:o 3", 1925 *ANT-4 (TB-1) "Raskas pommikone n:o 1", 1925 *ANT-5 (I-4) "Hävittäjä n:o 4", 1927 *ANT-6 (TB-3) "Raskas pommikone n:o 3", 1930 *ANT-7 (R-6) "Tiedustelukone n:o 6", 1929 *ANT-8 (MDR-2) "Merikaukotiedustelukone n:o 2", 1931 *ANT-9 (PS-9) "Matkustajakone n:o 9", 1929 *ANT-10 (R-7) "Tiedustelukone n:o 7", 1930 *ANT-13 (I-8) "Hävittäjä n:o 6", 1930 *ANT-14 (Pravda), 1931 *ANT-16 (TB-4) "Raskas pommikone n:o 4", 1933 *ANT-20 Maksim Gorki, 1934 *ANT-20 bis (PS-124) "Matkustajalentokone n:o 124", 1934 *ANT-21 (MI-21) "Monipaikkainen hävittäjä n:o 21", 1934 *ANT-22 (MK-1) "Meriristeilijä n:o 1" katamaraanirakenteinen raskas pommikone", 1934 *ANT-23 (I-12) "Hävittäjä n:o 12", 1931 *ANT-25 (RD) "Pitkän matkan ennätyskone", 1933 *ANT-27 (MRD-4; MTB-1) "merikaukotiedustelukone n:o 4"; "raskas meripommikone n:o 1", 1934 *ANT-29 (DIP-1) "Kaksipaikkainen tykkihävittäjä n:o 1", 1935 *ANT-31 (I-14) "Hävittäjä n:o 14", 1933 *ANT-35 (PS-35) "Matkustajalentokone n:o 35", 1936 *ANT-36 (DB-1) "Kaukopommikone n:o 1" *ANT-37 (DB-2) "Kaukopommikone n:o 2", 1935 *ANT-40 (SB ja SB-2) "Nopea pommikone", 1934; (PS-40/41; "Matkustajalentokone n:o 40 ja n:o 41") *ANT-41 (T-1; LK-1) "Torpedokone n:o 1", 1936 *ANT-42 (TB-7 "Raskas pommikone n:o 7"; Pe-8), 1936 *ANT-43 Matkustajakone, koekone, minkä 1935-1936 *ANT-44 (MTB-2) "Raskas meripommikone n:o 2", 1937 *ANT-46 (DI-8) "Kaukohävittäjä n:o 8", 1935 *ANT-51 (S-3) "Lähipommikone n:o 3" ja tiedustelukone, 1937 *ANT-57 (d-m) Syöksypommikone, koekone, 1939-1939 *Tupolev Tu-58 (FB; 103) "syöksypommikone", 1941 *Tupolev Tu-59 (103U) "syöksypommikone", 1941 *Tupolev Tu-60 (103V; 103VC; Tu-2) "syöksypommikone", 1941 *Tupolev Tu-61 (Tu-2; Tu-2s) "syöksypommikone", 1941 *Tupolev Tu-62 (Tu-2D) "kaukosyöksypommikone", 1944 *Tupolev Tu-63 (SDB) "nopea päiväpommikone", 1947 *Tupolev Tu-65 korkealla lentävä tiedustelu- pommikone, 1946 *Tupolev Tu-67 kaukopommikone, 1946 *Tupolev Tu-68 (Tu-10) nopea rintamapommikone, 1945 *Tupolev Tu-69 (Tu-8) kaukopommikone, 1947 *Tupolev Tu-70 (Tu-12; Tu-70) matkustajakone, perustuu Tu-4:n tapaan B-29 Super Fortress:iin, 1946 *Tupolev Tu-4; B-4 Boeing B-29 Superfortress kopio, ensimmäinen strateginen neuvostoydinpommikone, 1947, Nato-nimi "Bull" *Tupolev Tu-22 *Tupolev Tu-73 (Tu-14 2 "NIN-1"; Dervent-5) keskiraskas pommikone, 1947 (Tu-14 Nato-nimi "Bosun") *Tupolev Tu-75 (Tu-16; Tu-20; Tu-75) kuljetussotilaskone, 1950 (Tu-16 Nato-nimi "Badger") *Tupolev Tu-77 (Tu-10; Tu-12 2; Tu-14 NIN-1) rintamapommikone, 1947 *Tupolev Tu-78 (Tu-16 2 NIN-1; Dervent-5) kuvaustiedustelukone, 1948 *Tupolev Tu-80 kaukopommikone, 1949 *Tupolev Tu-81/81T (Tu-14; 2VK-1; Tu-14T: 2VK-1) rintamapommi-, torpedo- ja miinanlaskukone, 1949 *Tupolev Tu-82 (Tu-22 2VK-1) rintamapommikone, 1949, Nato-nimi "Butcher", vaihdettu "Beagle":ksi *Tupolev Tu-85 mannertenvälinen strateginen pommikone, 1951, Nato-nimi "Barge" *Tupolev Tu-88 (Tu-16, Nato- nimi "Badger") kaukopommikone, 1952 *Tupolev Tu-89 (Tu-16 2VK-1) kuvaustiedustelukone, 1951 *Tupolev Tu-91 monikäyttöinen laivaston rynnäkkökone, 1954, Nato-nimi "Boot" *Tupolev Tu-92; (Tu-16R) kaukotiedustelukone, 1952 *Tupolev Tu-95 mannertenvälinen strateginen pommikone, 1952, Nato-nimi "Bear" *Tupolev Tu-96 mannertenvälinen strateginen pommikone, 1955, *Tupolev Tu-98; Tu-24 yliäänipommikone, 1956, Nato-nimi "Backfin" *Tupolev Tu-104 keskipitkän matkan matkustajakone, 1955, Nato-nimi "Camel" *Tupolev Tu-105 yliäänipommikone, 1958 *Tupolev Tu-22 pitkän matkan yliäänipommikone, 1959, Nato-nimi "Blinder" *Tupolev Tu-22M Nato-nimi "Backfire" *Tupolev Tu-107 kuljetussotilaskone, 1958 *Tupolev Tu-110 keskimatkan matkustajakone, 1957, Nato-nimi "Cooker" *Tupolev Tu-114 keskimatkan matkustajakone, 1957, Nato-nimi "Cleat" *Tupolev Tu-116; Tu-114D pitkän matkan matkustajakone, 1957 *Tupolev Tu-119 ydinkäyttöinen pommikone *Tupolev Tu-121; "S" miehittämätön tiedustelukone, 1959 *Tupolev Tu-123; DBR-1; "Jastreb-1" pitkän matkan miehittämätön tiedustelukone, 1961 *Tupolev Tu-124 lyhyen matkan matkustajakone, 1960, Nato-nimi "Cookpot" *Tupolev Tu-126 tutkavalvontakone, 1962, Nato-nimi "Moss" *Tupolev Tu-28; Tu-128 yliäänitorjuntahävittäjä, 1961, Nato-nimi "Fiddler" *Tupolev Tu-134 lyhyen matkan matkustajakone, 1963, Nato-nimi "Crusty" *Tupolev Tu-139; DBR-2; "Jastreb-2" miehittämätön tiedustelukone, 1968 *Tupolev Tu-141; BR-2; "Striž" eli "Tervapääsky" miehittämätön tiedustelukone, 1974 *Tupolev Tu-142 pitkän matkan sukellusvenetorjuntakone, 1970, Nato-nimi "Bear" *Tupolev Tu-143; BP-3; "Reis" miehittämätön tiedustelukone, 1970 *Tupolev Tu-144 yliäänimatkustajakone, 1968, Nato-nimi "Charger" *Tupolev Tu-22M torjuntahävittäjäpommikone, 1960-luvun puolivälissä, Nato-nimi "Backfire" *Tupolev Tu-154 keskimatkan matkustajakone, 1968, Nato-nimi "Careless A" *Tupolev Tu-154M keskimatkan matkustajakone, 1984, Nato-nimi "Careless B" *Tupolev Tu-155 lentävä laboratorio, 1988 *Tupolev Tu-160 mannertenvälinen strateginen ohjuspommikone, 1981, Nato-nimi "Blackjack" *Tupolev Tu-204 keskimatkan matkustajakone, 1989 *Tupolev Tu-214 keskimatkan matkustajakone, 2000 *Tupolev Tu-234 keskimatkan matkustajakone, 2003 *Tupolev Tu-204SM keskimatkan matkustajakone, 2012 *Tupolev Tu-243; VR-3D; "Reis-D" miehittämätön tiedustelukone, 1987 *Tupolev Tu-300 miehittämätön tiedustelukone *Tupolev Tu-334 lyhyen matkan matkustajakone, 1999 *Tupolev Tu-360 mach 6 (kuusinkertainen äänennopeus) pommikone, 1980-luku, ei rakennettu koskaan ==Tupolevin rakentumattomat suunnittelemat== *Tupolev Tu-244 yliäänimatkustajakone ==Katso myös== * Luettelo lentokoneista ==Lähteet== == Aiheesta muualla == * Venik's aviation Luokka:Seulonnan keskeiset artikkelit *